
RAPORT  DE SPECIALITATE
privind aprobarea proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, a Studiului de fezabilitate, a indicatorilor tehnico-economici și a cheltuielilor aferente, în vederea depunerii spre finanțare în cadrul Fondului pentru modernizare - Programul Autoconsum


1. Având în vedere oportunitatea furnizată de către Ministerul Energiei, în calitate de ordonator principal de credit și entitatea finanțatoare, prin lansarea apelului de proiecte intitulat “Sprijinirea investițiilor în noi capacități de producere a energiei  electrice produsă din surse regenerabile de energie solară, cu capacități de stocare integrate, pentru autoconsum pentru entități publice” – Programul cheie 1: Surse regenerabile de energie și stocarea energiei, având sursa de finanțare din Fondul pentru Modernizare, și Ordinul Ministerului Energiei nr. 1066 / 08.09.2026 pentru aprobarea Ghidului solicitantului – Condiții specifice de accesare a finanțării din Fondul pentru modernizare, publicat în Monitorul Oficial, Partea I nr. 774 din 11 septembrie 2026.

2. Având la bază Studiul de Fezabilitate nr.: 336/2026, elaborată de Proiectantul general            SC Goodwill Studio SRL, privind ”Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, care vizează realizarea unor capacități noi de producere a energiei electrice din surse regenerabile de energie solară, cu o putere totală instalată de 1,07 MW (1.070,00 kWp), împreună cu capacități integrate de stocare de 4.280 kWh, amplasate în parcelele de teren cu nr. cad. / nr. topo 262/5, respectiv nr. cad. / nr. topo 262/4, înscrise în cărțile funciare nr. 106191, respectiv nr. 106192, prin care se propune ca energia produsă să fie utilizată pentru autoconsumul aferent clădirilor din cadrul anumitor instituții publice ale UAT Mun. Marghita, aflate în subordinea acesteia sau în gestiune directă.
Principalele componente ale investiției sunt: panouri fotovoltaice, invertoare, structuri de susținere, sisteme de stocare, ems/management dinamic al puterii, instalații electrice, lucrări conexe și, o pompă de căldură propusă a se monta la sediul S.P.C.L.E.P. situat în str. Crisan Nr. 2, având CF nr. 104355, corp C2.
În ceea ce privește posibilitatea de a realiza investiția sus-menționată, raportată la încadrarea parcelelor de teren vizate cu nr. cad. / nr. topo 262/5, respectiv nr. cad. / nr. topo 262/4, înscrise în cărțile funciare nr. 106191, respectiv nr. 106192, respectiv ca acestea se află în extravilanul UAT Mun. Marghita, având categoria de folosință fâneață, acestea dispunând de un regim special reglementat prin art. 92, alin. (1) și alin. (2) din Legea fondului funciar nr. 18 / 1991, cu modificările și completările ulterioare, se constată faptul că încadrarea parcelelor de teren vizate nu afectează realizarea proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, dat fiind prevederile art. I, alin. 2), din Legea nr. 254 / 2022 pentru modificarea și completarea Legii fondului funciar nr. 18 / 1991, publicat în Monitorul Oficial nr. 736 din 21 iulie 2022, respectiv ca anumite obiective de investiții specifice producerii de energie electrică din surse regenerabile: capacități de producție a energiei solare, energiei eoliene, energiei din biomasă, biolichide și biogaz, unități de stocare a electricității, stații de transformare sau alte sisteme similare care se pot amplasa pe terenurile agricole situate în extravilan, în suprafață de maximum 50 ha, cu condiția ca terenurile să fie scoase din circuitul agricol, după declararea eligibilității proiectului și până la obținerea autorizației de construire ținând cont că termenul de finalizare a investiției conform Ghidului sus menționat, respectiv data de 31.12.2029, și inclusiv declararea ca utilitate publică locală a terenurilor cu nr. cad. / nr. topo 262/5, respectiv nr. cad. / nr. topo 262/4, înscrise în cărțile funciare nr. 106191, respectiv nr. 106192.
Conform Ordinului Ministerului Energiei nr. 1066 / 08.09.2026, se are în vedere respectarea condițiilor prevăzute la art. 92 alin. (2) lit. j) din Legea fondului funciar nr. 18/1991, cu modificările și completările ulterioare.

3. În conformitate cu:
•	prevederile Ordonanței de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare;
•	prevederile Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
•	prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare;
•	prevederile art. 129 alin. (2) lit. b), alin. (4) lit. d), art. 139 alin. (3) lit. a) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
•	Ordinul Ministerului Energiei nr. 1066 / 08.09.2026 pentru aprobarea Ghidului solicitantului – Condiții specifice de accesare a finanțării din Fondul pentru modernizare, publicat în Monitorul Oficial, Partea I nr. 774 din 11 septembrie 2026.
PROPUN
Consiliului local al Municipiului Marghita

Art. 1. Aprobarea participării Unității Administrativ-Teritoriale Municipiul Marghita și depunerea spre finanțare a proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor” în cadrul apelului aferent programului „Sprijinirea investițiilor în noi capacități de producere a energiei electrice produsă din surse regenerabile de energie solară, cu capacități de stocare integrate, pentru autoconsum pentru entități publice”, Programul-cheie 1: Surse regenerabile de energie și stocarea energiei, Fondul pentru modernizare.
Art. 2. Aprobarea Studiului de fezabilitate pentru proiectul “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, inclusiv scenariul/opțiunea tehnico-economică recomandată de proiectant.
Art. 3. Aprobarea indicatorilor tehnico-economici ai proiectului “Înființare Parc Fotovoltaic cu sistem de stocare, destinat autoconsumului UAT Municipiul Marghita, județul Bihor”, prevăzuți în anexa nr. 1, care face parte integrantă din prezentul raport.
[bookmark: _GoBack]Art. 4. Aprobarea valoarii totale a proiectului în cuantum de 7.641.154,31 lei inclusiv TVA, din care valoarea eligibilă este de 7.495.264,30 lei inclusiv TVA, iar valoarea neeligibilă este de 145.890,01 lei inclusiv TVA, conform anexei nr. 2 la prezentul raport.
Art. 5. Se aprobă solicitarea unui ajutor public nerambursabil în valoare de 7.497.915,62 lei inclusiv TVA, cu respectarea limitelor și condițiilor prevăzute de Ghidul solicitantului.
Art. 6. Aprobarea asigurării din bugetul local al Unității Administrativ-Teritoriale Municipiul Marghita, a finanțării tuturor cheltuielilor proiectului care nu sunt acoperite din ajutorul public nerambursabil, inclusiv a cheltuielilor neeligibile, precum și a eventualelor depășiri rezultate pe parcursul implementării, necesare realizării proiectului în condițiile aprobate.
Art. 7. Aprobarea ca sumele reprezentând cheltuieli conexe necesare implementării proiectului, cheltuieli de operare și întreținere în perioada de durabilitate, precum și orice alte cheltuieli care, potrivit contractului de finanțare și legislației aplicabile, revin beneficiarului vor fi asigurate din bugetul local și/sau din alte surse legal constituite.

Întocmit, Arhitect-șef
arh. Bala Zsuzsa Margit

